Pilarín Bayés

María Pilar Bayés de Luna, ezagunagoa Pilarín Bayés izenez (Vic, Bartzelona, Katalunia, 1941eko apirilaren 21a) bartzelonar marrazkilari eta karikaturagilea da. Joaquín Vayreda margolariaren birbiloba da, baita Antoni Bayés Fuster doktorearena ere.

 Bizitza 
Haurtzaroa Viceko Colegio Escorialen eman zuen. Geroago, Bartzelonako San Jordiko Arte Ederren Kataluniako Errege Akademian ikasi zuen 1959tik 1964ra.

 Lan ibilbidea 
Cavall Fort aldizkariarekin lotura estua izan du, 1964tik kolaboratzailea izan baita bertan, eta izaera didaktiko edo narratiboko liburu asko ere ilustratu ditu, aleluia edo estanpak, kartelak eta abar, La Galera argitaletxearen El meu pardal (1964) adibidez, Marta Mata pedagogoaren babesarekin. Bere ekoizpena batez ere haur eta gazteentzat bada ere, egunkarietan ere karikaturak argitaratu ditu (El Correo Catalán, Oriflama, El 9 Nou). 1991n Creu de Sant Jordi saria jaso zuen.

Bartzelonako Tona hiribilduari oso lotua dago, txikitan udak bertan pasatzen baitzituen, Bayés familiaren Ullastres bainuetxean. 2011n, Antoni Bayés de Luna neba kardiologoarekin batera Tona herriko adopziozko alaba izendatu zuten.

 Ezaugarriak 
Bere marrazkien ezaugarria tonu inozo eta umila da, baina aldi berean graziaz eta ironiaz betea, oso estilo pertsonalean eginak. Marrazten dituen pertsonaien ezaugarri tipiko bat da denek dituztela masailak margotuta gorriz.

 Erakusketak 

 Benvinguts al Circ de la Pilarin erakusketa antologikoa inauguratu zen Pell-eko d'art museoan, bere ibilbide profesionalean zehar egindako ibilbidea.

 Aintzatespenak 

 1991n Creu de Sant Jordi saria jaso zuen.
 1993an Haur eta gazteen Serra DÓr kritika saria
 2011n Tona herriko adopziozko alaba izendatu zuten.
 2011n Urrezko dommina

 Erreferentziak 

 Kanpo estekak 
 Pilarín Bayés-en webgune pertsonala

Kategoria:Espainiako marrazkilariak
Kategoria:Victarrak
Kategoria:Creu de Sant Jordi sariak
Kategoria:Emakume marrazkilariak
Kategoria:Emakume ilustratzaileak
Kategoria:Karikaturagileak